cisdobos 


Csodálni, fürkészni és — vigyázni 


Hogyan érkezik az ősz, a költő szavaival? 


, Fakó lovon léptet"? . . . Léptet, azaz lassan, méltósággal, 

szinte észrevétlen közeleg, elárasztva a világot jótétemé- 

nyeivel s varázsos szépségével. 

Beérik a szőlő, s lehull a dió, ha nem verik is, miközben 

a fák, bokrok levelei, búcsúzásul legszebb színű ruháikat 

öltik magukra. 

Bizonyára titeket is ámulatba ejtett már egy-egy kirándu- 

láson, erdei sétán az őszi természet színorgiája. Ilyenkor 

kis időre földbe gyökerezett a lábatok, s szinte megigézve 

néztétek a sárga, piros, zöld színek ezernyi árnyalatában 

tündöklő lombokat. És felsóhajtottatok : 

— De szép! 

S hirtelen valami bizsergetően Jó érzés áradt szét bennetek. 
m, a természetet nemcsak csodálni lehet — lehet für- 

készni is. (Fürkész Balázs példáját követve.) És higgyétek 

el — érdemes! Ha szeretettel és bizalommal közeledtek fe- 

léje, készségesen feltárja titkait. Csak oda kell figyelni. 

Figyeljétek a léptető őszt! Léptei nyomán a természet, mi- 
előtt téli álmába szenderülne, elénk tárja mégegyszer min- 
den pompáját. Sétáljatok, kiránduljatok minél többet az 
erdők, mezők világában, fürkésszétek a titkait, s telítődje- 
tek szépségével. 

A , csodálni" és a , fürkészni? után idekívánkozik még egy 
ige — a "vigyázni". . . Hányszor hallani manapság a tévé- 
ben, rádióban, hányszor olvasni az újságban vésztjelző hí- 
reket a természet pusztulásáról. Sokfelé senyved a növény- 
zet, sorvad, fogy az élőlények számos fajtája. 

Egyre többen látják már világszerte, hogy az emberiség 
létérdeke megóvni a Föld növény- és állatvilágát. Védjétek 
ti is a természetet, vigyázzatok szépségére, tisztaságára, 
gazdagságára, hogy épségben megmaradjon mindannyi- 
unk hasznára és gyönyörűségére. 


A KISDOBOS 1984. októberi melléklete — Győrffy Anna munkája 


Nálunk telelő madarak 


Kányádi Sándor 
Fakó lovon léptet 


Fakó lovon léptet, 
dünnyög, dudorászgat. 
Számbaveszi minden 
kincsét a határnak. 


Megnézi a krumplit, 
a tengeri táblát: 
messziről meglátszik, 
ha jól megkapálták. 


Aztán gyalogosan 
a kertekhez kószál: 
leng utána egy-egy 
ezüstfehér hajszál. 


S amint megy, a fákról 
alma, dió, körte, 
szilva, barack pottyan 
elébe a földre. 


Nézelődik az ősz 
— mert ki más is volna —, 
nézi, mi lenne még 

végezni valója. 


S amint nézelődik, 
lát egy vetőgépet, 
és nekilát mindjárt 
a búzavetésnek. 


dígy 


A harmatos fűben Zsófi a kapuhoz nyargalt. Hor- 
gászbotját a kerítésnek támasztotta, s kinyitotta a la- 
katot. Ahogy az elakadozó léckaput kifelé cibálta, 
a lehajló fűszálak közt egy öklömnyi, barna gombó- 
cot pillantott meg. Az arasznyira nőtt májusi fűben 
egy vadnyuszi lapult, s nagy barna szemeivel ijedten 
nézett Zsófira. A kislány boldog izgalommal kezébe 
vette a harmatos bundájú csöppnyi jószágot, és el- 
fúló hangon kiáltozni kezdett: 


— Gyettek gyorsan! Egy kis nyuszit találtam! 
Siessetek! — reszkető kézzel tartotta a nyuszit, attól 
félt, hogy elugrik. De a kis nyúl nem mozdult, lela- 
pított fülekkel kuporgott Zsófi tenyerében. 


— Nahát, milyen vad színű bundája van! — ör- 
vendezett a mamája és óvatosan megsimogatta. 


Zsófi apja aggodalmas arccal nézett rájuk. 


— Most aztán felcsaphattok nyúlanyónak! — 
mondta, és elmagyarázta, hogy az őzgidát vagy 
nyúlfiakat nem szabad megsimogatni, mert az any- 
juk megérzi rajtuk az emberszagot. Nem szoptatja 
tovább őket, s a magukra hagyott kis állatok elpusz- 
tulnak. 


Zsófi morgott valamit a szívtelen nyúlanyákról, 
és boldogan beletörődött, hogy a vadnyuszit nekik 
kell felnevelni. Azonnal lemondott a horgászatról, 
s édesanyjával besietett a présházba, hogy újdonsült 
nyúlanyóként gondoskodjon az elárvult szőrgom- 
bócról. Kerítettek egy magas oldalú papundekli do- 
bozt, Zsófi ftisss füvet, lóherét tépett a kertben, s 
kibélelte vele. A nyuszi egy darabig magatehetetle- 
nül kuporgott a doboz alján, majd lassú, erőtlen kú- 
szással a sarkába húzódott. 


— Vajon mikor evett utoljára? Nagyon gyönge 
szegény — mondta Zsófi mamája. — Tejet kellene 
neki adni, csak nem tudom, hogyan... 


Töptengve üldögélt a teraszon, aztán felugrott, 
zörgölődött a konyhában, s egy üres mézesflakonnal 
meg egy szétszedett szemcseppentővel bukkant elő. 
Kilyukasztotta a szemcseppentő gumiját, vízzel hí- 
gított tejet töltött a kis műanyag flakonba, s ráhúzta 
a gumit. 


— Kész a nyuszicumi! — örvendezett Zsófi, de 
korai volt az öröme, mert a nyuszi nem fogadta el. 
Elfordította a fejét, egyre hátrált Zsófi ölében a gu- 
miszagú, idegen tárgy elől. 

— Egyél szépen! Éhen halsz, te buta! — biztatta 
Zsófi pityergésre hajló szájjal, de hiába. 

TUDODIMÍT 


— Könyörgéssel nem megyünk sokra — mondta 


a mamája, s szelíd erőszakkal szétfeszítette a nyuszi 


száját, s a cumiból sikerült néhány kotty tejet leeről- 


tetnie a torkán. 


A nyuszi erőre kapott a pár csöpp tejtől. Alig 


tették vissza a dobozba, fülét felmeresztve elindult, 
és ki akart ugrani belőle. Vékony lábaival ügyet- 
lenül rugaszkodott neki, és visszagutrult a doboz ol- 
daláról. Újra és újra próbálkozott, aztán behúzódott 
a sarokba, s hátára simított füllel figyelte Zsófiékat. 


Délután az öreghegyi szőlőskertből hazavonatoz- 
tak a városba, s a kilyuggalt oldalú dobozban ma- 
gukkal vitték a vadnyuszit. 


Este a kis nyulat már erőszakkal semlehetett meg- 


etetni. Körmét kimeresztve, szétterpesztett lábak- 
kal kapálózott és furcsán morgott. 


— FBééhen fog halni! — sírta el magát Zsófi. 


— Ha igazán éhes lesz, majd elfogadja a tejet — 
vigasztalta az édesanyja. — Most még fél tőlünk. 


Másnap hajnalban Zsófi szokatlan mozgolódásra 
ébredt. Ajtókat kitárva, padlóra hasalva, bútorokat 
huzigálva bolyongtak szülei a lakásban. 


— Megszökött a nyuszi a dobozból és nem talál- 
juk — mondta a mamája. 


1 


ki 


Zsófi kiugrott az ágyból, s pizsamában, mezítláb 


ő is keresni kezdte a nyuszit. Benéztek a fürdőkád 
alá, lerámolták a könyvespolc alsó polcait, a faltól 
elhúzták a hűtőgépet. Tűvé tettek minden zugot, 
mert az ajtók aljára vágott szellőzőnyíláson keresz- 
tül a nyuszi bármelyik helyiségbe eljuthatott. Végre 
meglelték a szökevényt! A ruhásszekrény hátsó 
lába és a fal közti csöppnyi hézagba préselődve ha- 
salt a nyuszi. 


— Gyere csak, te kis gazember! — húzta elő nya- 
kánál fogva Zsófi mamája. — Így bolonddá tenni 
bennünket! Büntetésből most megcumiztatunk, az- 
tán ha Zsófi hazajött az iskolából, megtanácskozzuk 
a Bálint bácsival, hogyan is kell az ilyen haszontalan 
nyuszikával bánni! 

Bálint bácsi Erdélyből áttelepült székely ember 
volt, virágokat, díszcserjéket, s húsvét táján nyula- 
kat árusított az óbudai piacon. Végighallgatta Zsó- 
fiékat, aztán megcsóválta a fejét: 


sas klltetítünéha 


— A vadnyúl nem szelídül meg soha. Pár éve én is 


felneveltem egyet, de nem fért meg a többiekkel, 
eleresztettem. . . Egyébiránt hamarosan kaphat zöl- 


"det. A nyúlnak salátát és sárga virágú lóherét nem 
szabad adni, attól beteg lesz. Sárgarépa zöldjét, ka- 
ralábé levelet ehet, amennyit csak akar, és nagyon 
. szereti a cukotborsót. . . 

Jótanácsokkal, hasznos tudnivalókkal megra- 
kodva érkeztek haza a piacról, de a következő na- 
. — pokban még sokat bajlódtak a vad jószággal. Köz- 

ben csodálkozva fedezték fel, hogy a nyuszi szoba- 
tiszta. Az első éjszaka odatócsált az ajtó elé terített 
kopott szőnyegre, s attól kezdve az apró bogyókat 
— is rendre ott helyezte el, pedig a lakásban szabadon 
K járkálhatott. 
i Ahogy teltek a napok, az öklömnyi vadnyúl meg- 
szokta és elfogadta Zsófiékat, a városi lakás tárgyait, 
a bútorok formáját és szagát, a cumisüvegjét, s ha- 
marosan magabiztosan járkált közöttük. Egy treg- 
. gel észrevették, hogy a nyuszi belerágcsált a konyha 
. — sarkába készített karalábélevelekbe. Zsófi kifejtett 
. egy hüvely cukotborsót, s tenyerében a nyuszi orra 
" — alátartotta. A nyuszi izgatottan szaglászta a borsó- 
. — szemeket, némi ügyetlenkedés után apró fogaival 

. szétroppantott egyet, és hersegve, szaporán ide-oda 

billegő pofácskával rágta. A borsó lett a kedvenc 

csemegéje, s pár nap alatt megtanulta, hogyan lehet 
a hüvelyből kifejteni. Ha Zsófi mamája megszólalt 
a konyhában, hogy , Gyere nyuszi! Itt a tej!", trap- 
polva elővágtatott, bárhol szundikált is éppen, s fel- 
ágaskodva, türelmetlenül követelte az ennivalót. Ég- 
nek álló fülekkel, levegőbe emelt, reszkető praclival 
cumizta a tejet, s amikor jóllakott, a hátsó lábára ült 
és macska módjára mosakodott. Mellső lábaival tisz- 
tára törölgette a bajuszát, az orrát, a hosszú füleit, 
aztán fehér farkabojtját billegtetve komótosan egy 
védett zugba vonult szunyókálni. 


Nappal sokat szundikált, de éjszakánként le sem 
hunyta a szemét. Alig oltották el a villanyt, előóva- 
kodott búvóhelyéről, s szaglászva, nesztelenül a 
konyha sarkába ugrált, s hosszan legelészett. Amikor 
jóllakott, vándotútra kelt a lakásban. Lelapulva kú- 
szott, majd két lábra emelkedett, hosszú füleit bil- 
legtetve körbehallgatózott, mintha a hegyoldal fel- 
magzott füvei körül kémlelne szét. Megszagolta az 
ágy előtt a cipőket, a szék támlájáról lelógó ruhada- 
rabokat, aztán nekiiramodott, s meg-megtorpanva, 
hirtelen irányt változtatva rohangált keresztbe-kasul 
a szobákban, mint aki csaholó vadászkutyák elől me- 


nekül. Amikor jól megfuttatta és tévútta vezette a 
képzeletbeli kutyákat, zsupsz! Felugtott Zsófi ágyá- 
ra. Végiggyalogolt a paplan tetején, és kíváncsian 
megszagolgatta Zsófi orrát, fülét, a párnán sötétlő 
copfjait. Zsófi egy darabig állta a musttrát, aztán ki- 
robbant belőle a nevetés. A rázkódó paplan tetejé- 
ről a nyuszi, hatalmas lendülettel a szoba közepére 
ugrott, s ttappolva átrohant a másik szobába. — 
Éjszakánként gyakran lábrakeltek a tárgyak: köny- 
vek zuhantak le a polcról, vagy Zsófi játékai gurul- 
tak szette a szobában, még az is megesett, hogy tán- 
cot játtak az ütes befőttes üvegek a spejzban. 


Egy júniusi napon, amikor Zsófi hazahozta szép 
bizonyítványát meg a jutalmul kapott mesésköny- 
vet, lázasan csomagolni kezdett a család. Zsófi az 
asztal alatt bóbiskoló nyuszira nézett: 


— Megmondtad már neki, hogy holnap teggel 
visszautazunk az Öreghegyre? 


— Még nem mettem. . . — felelte a mamája, s ag- 
gódva gondolt rá, hogy a dobozba zátt nyuszival 
órákig kell majd zötykölődniük a vonaton. 


A nyuszi nehezen tűtte az utazást. Kapart, ugrált, 
mocorgott egész úton, s félő volt, hogy a spárgával 
átkötözött kattondoboz nemállja sokáig a szabadulni 
vágyó nyúl rohamait. Amikor végte megérkeztek 
az öreghegyi présházba, s kinyitották a viharvert do- 
bozt, a nyuszi kipattant belőle, s döbörögve bevág- 
tatott az ágy alá. 


Zsófi mamája sietve megtöltötte a feles tejjel a cu- 
mit: — Gyete nyuszi, itt a tej! 


Az ágy alól csakhamar előbújt egy sötétbarna ott, 
egy csomó pókhálós bajusz, majd az egész hosszú- 
fülű, nagyszemű nyuszifej. A sötétbarna orr meg- 
szaglászta a szőnyeget, a nagy szemek gyorsan körül- 
pillantottak a szobában és felfedezték a tejjel teli mé- 
zesflakont. A nyuszi előbújt az ágy alól, és mohón 
enni kezdett. 


— Csupa pókháló lettél! — nevetett Zsófi a cup- 
pogva nyeldeklő nyuszin, és a bundájáról, bajuszá- 
ról tenyerével lesöpörte a pókhálómatadványokat. 
A nyuszi megnyalogatta Zsófi ujjait, aztán érdek- 
lődve körülugtándozta, végigszaglászta az ismeret- 
len szobát, végül bebújt a kályha mögé, összegöm- 
bölyödött és kimetülten elaludt. 


A nyuszi könnyedén elfogadta új környezetét. 
Berendezkedett a présházban, s úgy tűnt, hogy az 
ablakon beszűtődő erdei-mezei hangokta a fülét se 
billenti, füvek-virágok illatára bajuszát se rezzenti. 
Mindegy számára, hogy szatkacsetregést, tücsök- 
nótát hall, fodotmenta, bodzavirág illatát érzi vagy 
benzinfüstöt szagol a városban. Zsófiék úgy tervez- 
ték, hogy a felcseperedett nyuszit szabadon engedik, 
de most aggódni kezdtek miatta. 


— Eltontottuk... Szobanyúl lett belőle — ke- 
sergett Zsófi mamája. 


— A vad, az mindig vad marad — mondta Zsófi 


apja. — Felneveltük, hamarosan szabadon kell en. 
gedni. Nem élhet szobába zátva egy mezei nyúl! 
— Ne dobjad kiii! — bőgte el magát Zsófi. 
— Dehogy dobjuk! — vigasztalta a mamája. — 


Itt lesz velünk még egy darabig, csak néha kivisszük 
a kertbe, hogy ismerje meg apránként a környéket. . , 


Másnap, ahogy tetvezték, Zsófi mamája karjába 
vette a nyuszit, kimentek vele a kertbe és a botsó- 
ágyás mellett letették a földre. Napfényes, rigófüty- 
työs délután volt, bodzavirág illatú szellő kószált 
a hegyoldalban. 


— Itt a borsó! Kóstold meg! — biztatta Zsófi 
a nyuszit, és megsimogatta fekete végű füleit. — Ne 
félj, te kis buta. . . 


A nyuszi mozdulatlanul hasalt, csak a szeme járt 
körbe lassan. Óvatosan szaglászni kezdett, ortát a 
földrenyomta, majd hirtelen felegyenesedett. Fülét 
felmeresztve, izgatottan figyelt pár pillanatig, aztán 
vad itamodással elugtott. Keresztülfutott a konyha- 
kerten, a ház előtti füves részen, felugrott a ketítés 
mellé hordott venyigehalomta, s eltűnt a szomszé- 
dos patlagföld magas füvében. 


Zsófi döbbenten nézett utána, és topotzékolni 
kezdett: 


— Rondaaa! Gyalázatos áruló! Megszökőőőtt! 
— bömbölte totka szakadtából. 


Hiába vigasztalták a szülei, hogy így van ez rend- 
jén, a nyuszinak a hegyoldalban kell élni, szabadon, 
Zsófi bőgött tovább: 


— Nemis szetetett minket! Nem ugrabugrál töb- 
bet éjjel a szobában! 


— Majd ugtrabugtál itt kinn a harmatos fűben! 
Még az is lehet, hogy visszajön a kertbe, s pár nap 
múlva megpillantjuk a botsóágyásban vagy a kara- 
lábék mellett. . . 


Zsófi apja hallgatta őket egy darabig, ahogy fel- 


váltva sajnálgatták a tej nélkül maradt, éjszaka dí- 


dergő, rókák, kutyák elől menekülő, hatmattól csa- 
takos bundájú nyuszit, aztán megszólalt: 


— Messze földön híres hazudozó lesz ez a nyúl! 
Zsófi meglepetten abbahagyta a sírdogálást, és el- 
kerekedett szemekkel nézett az apjára: 


— Hazudozó? Mit fog hazudni? 


— Semmit. . . De ha elmeséli, hogy városban la- 
kott, könyvespolcon, paplanos ágyon aludt, gyots- 
vonaton utazgatott, s az anyja helyett kétlábú, ve- 
szedelmes nyúlvadászok nevelték fel, hát egy szavát 
se fogják elhinni a többiek. . . 


Zsófi elnevette magát és a szomszédos parlag- 
földre nézett. 


A lila tüskevirágokkal ékes fűtengerben ott la- 
pult valahol a világotjátt, kalandos életű nagy hazu- 
dozó. 

Billentyűs hangszernél ülök, 

de csak várakozom, 
mert összegyűlt a zenekar, 
van itt, aki-amit akar, 
medve-bőgő, medve tülök 
és medve szaxofon, 

de csak várakozunk, 

mert sehol. . . 
. . ni csak, ott lohol 

a MEDVE-DOBOSUNK. 


Döme, Döme, Doboló, 
vár a zene-dobogó! 
Sebbel-lobbal, 
medve a dobbal! 


Ez ő, ez ő, ez ő, ez ő, 

jön, és mint a pergő eső, 
olyan máris a levegő, 

két hadonászó dobverő 

és handabandás medve-kar 
és magabiztos medve-kéz 
jelzi: kezdődhet az EGÉSZ, 
ő, Döme is itt lesz hamar, 
ő, kit nem nélkülözhetünk, 


aki nélkül — elmehetünk. ..! — 


Döme, Döme, Doboló. 
vár a zene-dobogó! 
Sebbel-lobbal, 

medve a dobbal! 


És itt van már a dobogón, 
virít a lila mellény, 
itt van Dömötör, dobolóm, 
dobját ledobja mellém, 
aztán. . . 

egy szörnyű DÖNDÜLÉS, 
Doboló Döme leül, és — 
ott a dob, ott alatta! 
Csak éppen: beszakadva. . . 


Döme, Döme, Doboló, 
Döme, mindig loholó! 
Sebbel-lobbal. . . 

. mi lesz a doboddal? 


Látjátok, hogy jár a medve 
túl sokat hangvetsenyezve! 
Sose tett jót medve-dobnak, 
ha gazdája beleroskadt. 

Ha dobbal, ha dob nélkül, 
ne feledd, mi lesz — végül! 
Fáradt medve csak nyekken. 
s elmarad a hangvetseny. 


Moldvai 
magyar népmese 
nyomán írta: 
Kóka Rozália 

Egyszer volt, hol nem volt, volt a világon egy kerek 
erdő. Ebben az erdőben lakott egy medve meg egy róka. b 


A medvének volt egy méhes köpűje, abban tartotta a mé- 
zet. A róka örökké azon mesterkedett, hogy a medve mé- 
zét megdézsmálja. 

Egy reggel a róka kiállott a háza elé és hangosan rikol- 
totta: — Mia, mia! 

Ezután átballagott a medvéhez és újságolta : 

— Hallotta-e szomszéd? Ma reggel hívtak engem ke- 
resztapának. 

— Hallottam, hallottam, hogyne hallottam volna. 

A róka elment és egész nap nem jött elő. Este amikor 
hazaérkezett, kérdi tőle a medve: 

— Hogy hívják a keresztfiát, szomszéd? 

— Tetejitnyalta! — Bizony a róka a mézesköpű teteji- 
ről a mézet lenyalta. 

— Ó, be különös neve lett a gyermeknek! — csudálko- 
zott a medve. Másnap reggel újra hallja a medve: 


Mia, mia! 
.— Hová hívják kendet : SZA sZd Tt kérdezte a rókát, 
. — Újra hívnak keresztelni — mondta a róka. 
. Aróka aztán elment otthonról s estig haza se jött. Este 
k érdi tőle a medve: 
. — Hát ma minek keresztelték a keresztfiát szomszéd? 
.— Féligettnek! — - Ezen a napon a róka a méz felét 
megette. 
. — Ó, be különös neve lett ennek a gyermeknek is! — 
mondta a medve. 
. Harmadik reggel . megint hallja a medve: 
.  — Mia, mia! 
. — Megint hívják kendet keresztelni szomszéd? — 
kérdezte a medve. 
. — Bizony, megint hívnak.- 
Aa A róka most a mézet mind megette s a köpűt felborí- 
totta. : 
. Este kérdezi a szomszédja, a medve : 
. —— Ugyan bizony, kedves szomszéd, hogy hívják a mai 
 keresztfiát? 
.  — Azt éppen Felborítottnak hívják! — mondta a 
róka. j i 
. A medvének hirtelen rossz sejtelme támadt, tán csak 
. nem csúfolta meg a róka? 
. . Megy a medve, nézi a mézes köpűjét. Hát ezt nézhette! 
Jres volt és még fel is borította valaki. 
. Mindjárt eszébe jutottak a róka keresztfiai: Tetejit- 
4 nyalta, Féligett, Felborított! 
.a szomszéd baját. Míg a medve odajárt, a róka bebújt 
. a medve barlangjába. 
. — Kivana barlangomban? — kérdezte a medve. 
. . — Én vagyok, én vagyok, a te szomszédod vagyok, ki- 
. búvok, ha akarok! 
. . A medve keresett egy kampós ágat s megpróbálta ki- 
. húzni a rókát. A kampó belé akadt egy gyökérbe. A róka 
. jajgatott: 
ME — Jaj a lábam, jaj a lábam! — A medve húzta, húzta 
. a gyökeret, de nem ment semmire. Kiakasztotta vala- 
. hogy a kampót s elkapta a róka lábát. 
. . — Nem a lábam, nem a lábam, nem a lábam! — viny- 
. nyogta a róka. A medve eleresztette a róka lábát, megint 
. gyökeret kezdett ráncigálni. Nem ment semmire. Éppen 
. arra röppent egy kis darázs és megszólította a medvét: 
— Miben fáradozol medve koma ? 
— Ne is kérdezd, ez a hitvány róka szomszéd megette 
a mézemet s most bebújt a barlangomba is, nem tudom 
. kihúzni. 
.  — Ó, csak ennyi a baj, majd én kihajtom őkelmét 
. a házadból! 
. . —. Ne kacagtass, darázs! Ezerszer erősebb vagyok ná- 
ladnál s mégse bírok vele, hogy bírnál vele te? 
.  — Azon te ne búsulj! — felelte a darázs és beröppent 
. a medve barlangjába. Jól megcsípte a róka orrát, az ijed- 
. tében kiszökött a medve házából. A medve megköszönte 
. a darázsnak a segítséget, a róka meg százszor is meggon- 
. dolja, hogy megcsalja-e a komáját. 


. Vida Győző rajza 


Héra Zoltán 
Lali úr nevel 


Ha becsiccsent Lali úr, 
tréfálkozik jámborul: 
ad magának sok nevet, 
s neveivel beszélget. 


Én nem vagyok Lali. 
Én Pali vagyok — mondja és hozzáteszi: 
Juj, de csintalan vagy, te, Pali! 


Én nem vagyok Lali. 
Én Feri vagyok, 
Honnan tekeregsz haza 
ily későn, Feri? 


Józsi vagyok. Ej, Józsi, 
hogy mersz ily korán kopaszodni? 


Gyuri vagyok. Aj, Gyuri, 
miért akarsz a nyúllal 
mézet itatni? 


Misi vagyok. De rekedt vagy, Misi! 
Dudálj inkább, vagy citerálj, 
nem kell ilyenkor énekelni. 


Lehel vagyok. Ő, Lehel! 
Becenevedet hová tüntetted el? 


Nem, nem vagyok Lehel, 

vagyok én inkább Pisti-T óni. 

Hej, Pisti-Tóni? — 

Gyerünk a tóhoz úszó libákat nézni. 


[/ 


Rade Obrenovic 


Mióta hazaérkeztünk 


az útról 


Messzeföldön jártunk, 
túl száz hegyen, 

túl száz folyón, 
messze-messze. 


Láttunk húsz várost, 
kétszer annyi falut, 

és néhány tavat, tengert, 
óceánt. 


Mióta hazaérkeztünk, 
apánk azt suttogja: 
,: Most gazdagabbak vagyunk." 


Csak én nem értem, 
hogyhogy gazdagabbak, amikor 
egy vasunk se maradt. 


Zvonimir Balog 


Esőben 


Valaki egész éjjel rendületlenül kopogott 
Rózsika ablakán. Kop, kop, kop! Tup, tup, tup! 

Az eső volt az. . 

De Rózsika nem tudta, ki az, nem szólt neki, 
hogy , szabad!", s nem is nyitotta ki előtte az ab- 
lakot. Félelmében fejére húzta a takarót, és egész 
éjjel azon morfondírozott, hogy ki a manó lehet 
az. 

— Biztosan valamilyen óriás — gondolta . 
Rózsika. — A tizenegyedik emelet ablakán csakis 
óriás kopogtathat be. — Mert, ha nem óriás 
volna, az ajtón zörgetne. 

Reggel kíváncsian tárta ki az ablakot, és alig- 
hogy megdörzsölte a szemét, máris megpillan- 
totta a várakozót. 

A reggel volt az! 

— Hej, ha tudtam volna, hogy a reggel kopog- 
tat — kacagott Rózsika a Napra —, akkor már 
az este beengedtem volna! 


.Radomir Subotic 


"Ne bőszítsd fel 
a tengert 


Sose láttam még annyi tengert egy csomóban, 


. mint ott lent (ha az egyáltalán lent van?) Délkelet- 


Ázsiában. Mert ott ringott előttem : az Andaman- 


. tenger, a Délkínai-tenger, a Jáva-, a Floresko-, 


a Celebesz- és a Timor-tenger. . . Körös-körül 
mindenütt csak tenger, tenger. 

Az egyiken hallottam egy mesét az ibana törzs- 
ről, amely hajókon él, és ott vitorlázik a Kali- 
manta sziget körül. Hallottam egy mesét, s a leg- 


. szebb részét máris tovább mondom. 


A mese szerint az ibana törzsből származó gye- 


. reknek a születése utáni ötödik napon adnak ne- 


vet. Ezen a napon olyan messzire viszi az apa a 
gyereket a Kalimanta sziget partjaitól, hogy szá- 
razföldet sehol se látni. Ekkor az anya övig vízbe 
mártja a gyerekét, az apa meg Így szól: 

— Nézd, ez a tenger! A tenger a te otthonod. 
Barátkozz meg vele, szeresd, és ne bőszítsd fel 
soha! 

Aztán a tengerhez fordul az apa, és azt mondja: 

— Ez az én fiam. Halljad a nevét, és jegyezd 
meg. Fogadd el az ajándékomat, ne fordulj el 
tőle, légy a barátja! 

Így szereti meg az ember a tengert. És így sze- 


a reti meg a tenger az embert. 


Esőhívogató 


Forrón perzsel a Nap. Egész India az eget kém- 
leli. De senki sem lát sehol egy parányi felhőt. 
Mikor hozza már a monszun a várva várt esőt? 
És meghozza-e, hogy szárba szökjön a rizs, meg- 
áradjanak a folyók, felnőjenek a gyerekek. 

Ezért ott, ahol rizsföldek szegélyezik a falut, 
esőhívogató dalt énekelnek az emberek. 

— Himalája, küldd felénk üdvözletedet! Fel- 
hők, száguldjatok végig az égbolton! Olvadj meg 
hó! Ess eső, zúdítsd a szomjas földre patakjaidat! 
Kössön békét a Nap és a felhő, a Hold és az ég, 
a milliárd csillag és a kiszáradt folyó. Mert tikkadt 
a föld, szomjas az ember. Víz kell az élethez. Ess, 
eső, ess! 

Így zengték a messzi Indiában. És velük dalol- 
tam én is a dalt. Aztán fölkerekedtem, utaztam 
tovább. Ők meg ott maradtak, lesni az esőt. 
Fölszállt a repülőgépünk. Szárnyívén harmat- 
cseppek gyöngyöztek. Az első szétporladt eső- 
cseppek. 


Szűcs Imre fordításai 


Debrecen az idegennek, ha ismeri 
egyáltalán, csak egy magyar város. 
Az 1944 októberében életre-halálra 
küzdő ellenséges csapatoknak és had- 
vezéreiknek hadászati célpont: út- és 
vasúti csomópont, leküzdendő aka- 
dály. A sors azonban nagyobb szere- 
pet szánt Debrecennek hazánk tör- 
ténelmében. Kossuth Lajos 1849- 
ben a magyar szabadság őrvárosának 
nevezte. És Debrecen 1944-ben ismét 
a nemzeti összefogás, az újjászületés, 
a remény színhelye lett. 

Kelet felől Gorskov altábornagy 
kozák egységei támadták a némete- 
ket, délről Kravcsenkó vezérezredes 
harckocsi-hadserege, nyugatról és 
északról a Plijev-csoport kozákjai. 
A román és szovjet egységek egy ré- 
sze a repülőtéren és a vasútállomáson 
keresztül tört előre. A repülőtér 
tönkrement, s a pusztító légitáma- 
dásnak húsz debreceni polgár is áldo- 
zatul esett. A pályaudvar és környéke 
romokban hevert. A sínek a rengeteg 
bombatalálattól elgörbültek, a ki- 
égett, szétroncsolt vasúti kocsik egy- 
más hegyén-hátán feküdtek. 

A németek még a szovjet csapatok 
érkezése előtt megkezdték az üze- 
mek és közművek rendszeres pusztí- 
tását. Robbantásokkal rombolták a 
vagongyárat, s az egyik legnagyobb 
vidéki gőzmalmot az István-malmot. 
Terményraktárát is tönkretették. 


Égett a búza, a liszt. A malom hetek / 


múlvais parázslott, füstölgött. A meg- 
szálló németek parancsnoka elren- 


nyek, maradjatok!" Azt is mondogat- 
ták, hogy a szovjetek híres hadvezére, 
Zsukov tábornok nem más, mint 
Zsuga Imre, a hajdúnánási direktó- 
rium elmenekült tagja. Biztató hír, 
ha nem is volt igaz. Legalább enyhült 
a félelem. 

A híres Arany Bika szálló 1944-ben 
ismét történelmi szerepet kapott. 
Az Ideiglenes Nemzetgyűlés tagjai- 
nak adott szállást. A képviselők egy 
részének csak az asztalok tetején ju- 
tott hely, sokan egyszerű, hétköz- 
napi ruhában érkeztek, de készen 
arra, hogy a felszabadult országrész 
lakóinak nevében a jövőről tanács- 
kozzanak. Innét vonultak a reformá- 
tus kollégium épületébe, a nemzet- 
gyűlés színhelyére. A debreceni kol- 
légium több mint 400 éves könyvtára 
sértetlen maradt. Értékeit a bombá- 
zások elől elrejtették. A nemzetgyű- 
lést a kollégiumban, ugyanabban a te- 
remben tartották meg, ahol 1849. áp- 
rilis 14-én megfosztották trónjuktól a 
Habsburgokat, és Kossuth Lajost kor- 
mányzó-elnökké választották. A gyű- 
lés kiáltványt intézett a magyar nép- 
hez: ,Az Ideiglenes Nemzetgyűlés 
azért ült össze, hogy megjelölje a ki- 
vezető utat a hazára szakadt szeren- 
csétlenségből... Sorsunk nehéz! De 
hittel hisszük: lesz magyar újjászüle- 
tés!" 


delte a város kiürítését. A debrece- / " 


niek nem mentek messze városuktól. 
A környék szőlőibe húzódtak a légi- 
támadások elől. Ez a mondás járta: 
"Urak, papok, szaladjatok, ti szegé- 

A magyar 
szabadság 
őrvárosában 


1944—1979—1984 


Lett. A Nagytemplom előtt Kos- 
suth Lajos bronzszobra mellett szov- 
jet hősi emlékmű áll. A háború, a fa- 
sizmus túlélői, a város újjáépítői min- 
den esztendőben megemlékeznek a 
felszabadítókról. E szép szokást gyer- 
mekeik, unokáik is megőrizték. A 
megemlékezések közt egyik legszebb 
a 35. évforduló ünnepi eseménysoro- 
zata volt. Dr. Veres Sándorné ta- 
nárnő, a gyerekek körében Irénke 
néni, így idézte fel az akkori megem- 
lékezést: 

A 4404-es Bartók Béla Úttörő- 
csapat vezetője voltam. Csapatunk 
fogadta a szabadság lángját, amely egy 
fáklyán lobogott, s arra haladtamerre 
1944-ben a felszabadítók. Történelmi 
ismeretekből vetélkedővel, kiállítás- 
sal, műsorral készültünk az ünnepre, 
aztán díszbe öltöztünk és vártuk a 
lánghozókat. Szombat este volt. So- 
kára pillantottuk meg a fényt. A ne- 
héz esőfelhőket terelő szél a köze- 
ledő lánggal is birokra kelt. A vörös, 
narancs és sárga tűz különös táncot 
járt a koromsötétben, de nem hunyt 
ki. A lánghozók fáklyájáról a magun- 
két is meggyűjtottuk. Az ünnepi per- 
cek után hosszú, baráti beszélgetés 
kezdődött. Tán vége se szakadt volna, 
de másnap korán keltünk. Mi vittük 
a lángot tovább Egyekre. Egyek: ki- 


Görög Júlia rajzai 


Október első harmadában a felszabadító szovjet csapatok a Körösök 
mentén vívták csatáikat a megszálló német és a háborúba kénysze- 
rített magyar hadsereggel. Körösladány, Gyoma, Szarvas oly gyorsan 
felszabadult, hogy a világhírű szarvasi arborétum egyetlen fája sem 
veszett oda. A Plijev-csoport és Kravcsenko vezérezredes hadserege 
azt a feladatot kapta, hogy folytassa útját Debrecen felé. A Debre- 
ceni páncéloscsata néven megismert események október 12-től 20- 
ig tartottak. Berettyóújfalu október 17-re lett szabad. A szovjet 
csapatok egy része a sárándi útelágazásig jutott 18-ra virradó éj- 
jel. Másik része Püspökladányból érkezett Hajdúszoboszlóra. Mali- 


DEBRECEN € 


BATTONYA 


MAKÓ e novszkij marsall parancsa szerint október 21-én estére a csapatok- 
nak már Nyíregyházát is be kellett volna venniük, de a németek 
minden helységben ellenálltak. Nyíregyháza csak október 31-re sza- 


csiny falu a Hortobágyon, amelyre 
azon a vasárnapon hajnal óta ömlött 
az eső. A falu határán minket váró 
gyerekekre is. Nem számít, mondták, 
hiszen 44 októberében ugyanilyen 
vendégmarasztaló idő fogadta a falu- 
ban a szovjet hadsereg katonáit. Leg- 
alább élethű a dolog..." 

A vendégsereg a tanács dísztermé- 
ben száradt meg, az emlékező, régi 
eseményeket idéző műsor közben. 
A Bartók csapat lángjától az egyekiek 
díszesre faragott fáklyája is meggyul- 
ladt. 

A következő napon a Bartók Béla 
Úttörőcsapat emlékfát ültetett. A 
hársfacsemetét a kertészeti vállalat 
ajándékozta a gyerekeknek. A fa alá 
táblát állítottak, amely hirdette: 
őrizzük a lángot. A kicsiny hársat kö- 
rül is kerítették, s az így keletkezett 
nagy kerek tányért a kisdobosok 
azóta minden tavasszal árvácskával ül- 
tetik tele. Öt esztendeje már! Tán 
nem is tudja mindegyikük, hogy az 
árvácskák alatt, a hársfa gyökér-ölé- 
ben furcsa tartály pihen. Olyanforma, 
mint egy termosz. Teteje lecsavar- 
ható. Nehéz öntöttvasból esztergálta 
egy régi kisdobos édesapja. Aztán 
széppirosra festette, ne fogja a rozsda. 
Üzenet várakozik benne. 

Vajon mit üzent az 1979-es úttörő- 
csapat az 1984-es utódoknak? Miféle 
titkokat rejt a különös, nehéz vaskö- 
pönyeg? Az üzenet elrejtői nem ad- 
nak választ. Akiknek meg szól, még 
nem tudhatják. Titok is marad októ- 
ber 19-ig, Debrecen felszabadulásá- 
nak 40. évfordulójáig. Akkor és csakis 
az egész úttörőcsapat jelenlétében ás- 
hatják elő. Így szól a parancs. És, ugye, 
a parancs az parancs. Békeidőben is. 


Józsa Teréz 


badult fel végleg. 


Váci Mihály 
NYÍRSÉG 


Barna csíkos tigrisként 
akácok közt sompolyog, 

forgószél farkát csóválva, 
az ugrásra kész homok. 


Utak sűrűn font korbácsa 
suhint: — a homok nyüszít; 

sunyi dombokként dorombol, 
érrel nyalja talpait. 


Négy gerlepár szárnyán lebeg 
a határ. Az égen át 

vadlibák hálója húzza 
elvágyódók sóhaját. 

Az ég figyel, mintha lentről 
szólítaná valaki. 

Semmi! — csak az én szívemtől 

zengnek e táj halmai. 


Szervusztok, gyerekek! 


A Csodálatos Titkok Országában hétmérföldes csiz- 
mában egy mérföldet megtettünk már. Hat viszont 
hátravan még. De tudjátok-e, hogy a mérföld hány mé- 
ter? Na, ez attól függ, milyen mérföldről van szó. Mert 
van tengeri mérföld — 1852 méter — és van szárazföldi 
mérföld, amelynek a hosszúsága a különböző országok- 
ban változó. Általában az angol mérföldet használják, 
amely 1609 méter. Hát ennyit megtettünk. Indulás to- 
vább. 


Vajon ezek milyen fák levelei ? 


Vajon miért hullanak le ősszel a levelek? Nem azért, 
mert szomorúak, hanem a fák téli álomra készülnek. 
A kemény fagyban nedvkészletük jéggé dermedne és 
szétfeszítené a fákat. Télen a fák élettevékenysége szüne- 
tel: nem nőnek, nem virágoznak és nem hoznak gyümöl- 
csöket. Van a Földnek néhány pontja — és nem a mesé- 
ben, hanem a valóságban is, — ahol nincsen tél. Itt nem 
alszanak télen a fák, csak lehullatják leveleiket, 
de már jelentkeznek az új rügyek is. Az örökzöldek fo- 
lyamatosan cserélik leveleiket, ezért van valóságos szó- 
nyeg a tűlevelű erdőkben. A szétfagyástól a terpentines, 
gyantás nedv védi a fenyőket. Ám, néha ez sem segít. 
A szibériai tajgában a nagy 40—50 fokos hidegben ágyú- 
dörrenésszerűen meghasad egy-egy hatalmas, öreg fe- 
nyő... 

Tábor István 
A topánka 


Csepp topánka, kopott barna, 
nincs fityegő dísz sem rajta. 
A talpát is rég elette 

a kis lánykám táncos kedve. 


Nyelve sincs már, hogy pereljen, 
hogy énvélem feleseljen. 

Itt is, ott is meg van foldva 

a megkopott pisze orra. 


Kopott jószág, mégis drága, 
a szívembe lesz bezárva. 
Hogy a hulló évek sodra 


feledéssel be ne fonja. 


Fényesítem kék selyemmel, 
a ragyogó két szememmel. 
Sóhajtással, mosolygással, 
fohászkodó imádsággal. 


Mosolyog is a topánka, 

mint ez a csepp szöszke lányka. 
És most én is elfeledem, 

hogy mostoha a sors velem. 


Mosolygok hát s velem örül 
minden élő környeskörül. 
Így kap lelket egy kis topán 
az elhulló évek során. 


Bars Sári 


Gyuri, a pisztráng 


A Bükk-hegységben, a Garadna-patak táján terül el 
a hazai pisztrángparadicsom. A patak vizét lépcsőzetesen 
épült medencékbe vezették ; az egyikben a kishalak kel- 
nek ki az ikrákból, a másikban a már háromhetes süvöl- 
vények tanyáznak. Aztán átkerülnek egy további meden- 


cébe; mikor hathetesek, megint egy másikba. . . Össze- 
sen hat medencében élnek, növekednek a különböző kor- 
osztályú pisztráng-nemzedékek — tudósok által ki- 
munkált tenyésztési terv szerint. Több medencére már 
nincs is szükség. A pisztráng kicsi hal; nem nő meg ak- 
korára, mint egy ponty, vagy busa... Izre a tízdekás 
pisztráng a legfinomabb, — vallják a ínyencek. 

Ha ezt a súlyt eléri a pisztráng, kifogják a felnevelő 
medencéből. Aztán már csupán az a dolga, hogy elegáns 
éttermekben a külföldi turisták tárcájából elővarázsolja 
az országnak a nemes valutát. . . Jöttek is ám a turisták 
évről évre, pisztrángot látni. Nemcsak tálon, étteremben, 


sülve-főve — hanem elevenen, a Garadna-pataki piszt- 
rángparadicsomban. Ide mindig sok külföldi vendég lá- 
togatott csudát látni; hogy a havasok világában, sebes- 
vízű, magashegyi patakokban honos pisztráng meg tudott 
szokni a szelíd éghajlatú magyar tájon. Láttak is csodá- 
latos példányokat; olyant is, amelyik ért a magyar szó- 
ból, tudja a nevét, és hívásra elébük jön... 

A pisztrángtenyészet élén neves tudós állt; halbiológus 
professzor, finom, ősz ember. A munkatársak az ő irá- 
nyításával végezték dolgukat. Ám aki bevetődött a te- 
lepre, szemre nemigen tudta megállapítani, hogy a halak 
körül szolgálatot teljesítő személyzetnek melyik tagja 
a vezető. 

A legutóbbi nyugati csoport csak azt látta, hogy egy 
szürkülő hajú, zekés, gumicsizmás férfi odalép a legna- 
gyobb medence-tóhoz, és elkiáltja magát: 

— Gyuri! Gyere, Gyurikám! 

Mire felgyűrűzik a víz, s elöl egy jókora pisztráng 
úszik, tekintetét az őt megszólító emberre szegezve, a me- 
dence széle felé. 

A külföldiek csak ámuldoztak ; mitől ilyen okos ez a 
hal. Csak mi, hazaiak tudtuk ezt. A gumicsizmás pro- 
fesszor kezében etetővödör lógott. Ilyen ismerős edény- 
ből kapták etetéskor a tó lakói a finom haltápot —- afelé 
igyekezett oly buzgón Gyuri, a pisztráng. § 

Dobra verjük 


Madár János 


Este 


Alszik 

a gyerek. 
Játszótér, 
kisvasút 
végtelen 
kanyargása. 
Szemhéja 
mögé bújt 
a tündöklő 
ég is, 

hogy 
álmában 
kitalálja. 

Hazai tájakon. Ez egy új játék címe. Pontosabban : hazai tájakon, . 
vándorkönyvvel a tarisznyámban. Kicsit hosszú a cím, de jó sokáig 
lehet az így titulált játékot játszani. És közben nem unatkozik az 
ember. Aki jelentkezik, az a régebbi Tájaik—Korok—Múzeumok 
című igen népszerű mozgalom folytatója. Csak most nem pecséte- 
ket, hanem vándorkönyvében tényleges ismereteiről tanúskodó 
dokumentumokat gyűjt. Jó utat, sok érdekes felfedezést kívánunk 
— a hazai tájakon. 


A csillagot is lehozták. Nem, nem az égről, ahogy azt olykor. 
könnyelmű szülők ígérik gyerekeiknek, vagy könnyelmű gyere-. 
kek kérik szüleiktől. Diósgyőrben, a Téglagyár utcai iskola úttörő- 
csapatának vörös selyemzászlajára került a csillag. Abba az isko- 
lába, amely 1902 óta áll a Vasggyárban, s amelyben 1914-ben vezet- 
ték be a nyolcosztályos képzést. Először az országban, sőt Közép- 
Európában! Az iskola úttörőcsapata a vörös selyemzászlót 1963- 
ban kapta meg a KISZ Központi Bizottságától. A zászló szalagja 

volt az újabb kitüntetés 1975-ben. A legutóbbi mozgalmi évben — 
pedig a csapat a legmagasabb kitüntetést, a Vörös Selyemzászló 
Csillagot is megszerezte. Tulipán József igazgató, amikor megkér- 
dezték, mivel érdemelte ki az iskola úttörőcsapata a kitüntetést, . 
így kezdte mondandóját: nagyon jó gyerekeink vannak. Milyen 
a jó gyerek? Olyan gyerek, akit szeretnek, akivel törődnek. Az 
ilyen gyerekekből egy egész csapat szinte csodákra képes. Lám, 

most is lehozták a csillagot. . . j 


Akik tanultak a nyáron. Tévedés ne essék, nem olyanokról lesz 
szó, akiknek pótvizsgázniuk kellett. A Békés megyei őrsvezetőkre 
és rajtitkárokra gondoltunk, akiket a mezőberényi József Attila 
úttörőházban, egy hétig tartó tanfolyamon képeztek ki. Vagyis / 
megtanították arra, mi minden kell ahhoz, hogy egy-egy őrsi vagy —. 
éppen rajfoglalkozás érdekes, tanulságos és kellemes időtöltés le- 
gyen. Kedves békési kisdobosok és úttörők! Ezúton értesítünk 
benneteket, hogy az őrsvezetőknek és rajtitkároknak ti is segít- 
hettek. Hátha mégsem tudtak meg mindent Mezőberényben, mi- 
vel ott nem tudták, hogy éppen a ti őrsötök, ti rajotok lesz az, 
amelyet úgymond vezetni kell. 


Tábor-iskola. Avagy iskola-tábor nyitotta meg kapuit még a nyá- 
ron Kisrákos községben. A télen-nyáron lakható épületet egy ki- 
szolgált iskola átalakításával, alapos felújításával teremtették meg 
Vas megyében. Igaz, sokat fáradoztak a helybeliek és a környék 
gyerekei-felnőttjei, de megérte: 250 gyerek üdült benne a tanév 
kezdetéig. 


Madárhatározó. Szeptemberi számunkban kezdtük a nálunk te- 
lelő madarak ismertetését. Először ismerkedjetek meg velük e 
rajzokról. Az ősz folyamán, amikor a természet titkainak felfede- 
zésére indultok a , Vár a természet" játék során már hasznosíthat- 
játok ismereteiteket e madarakról. A mellékletből ez alkalommal — 
nem kell a rajzokat kivágnotok. Őrizzétek meg a két , tablót", ta- 
nulmányozzátok, rendezzetek kis vetélkedőt arról, ki tud felso- 
rolni közülük több madarat, felismeri-e tollazatáról stb. 


Írta Gyárfás Endre, rajzolta Koltai Éva 


I 


SA 


VAN : 
TÁ 


Üy 


Postafiók 100 


Ha osztályoznám a leveleket, akkor 
nem csupán a tartalmára kapna csilla- 
gos ötöst Krásovics László kisdobos 
(Keszthely, Fodor I. u. 24. 8360), ha- 
nem a külsejére is! Ha valaki látott 
már tanítók szívét melengető, 
gyöngybetűkkel írott levelet, annak 
szívesen eldicsekszem az övével! 
Annál is inkább, mert sok felnőtt azt 
tartja, hogy a fiúk nem írnak szépen, 
és hogy rendetlenek. Ez pedig nincs 
így, —igaz-e Lacik, Palik, Jánosok? No, 
de lássuk mi is van abban a levél- 
ben? , Másoknak is ajánljuk — cím- 
mel írom meg egyik szombat délutáni 
hasznos, szép és vidám programunkat. 
Izgatottan figyeltük egész héten az időt, 
vajon esik-e? Tulajdonképp mindegy volt, 
mert elhatároztuk, hogy kirándulunk. 
Igaz, fújt a szél és szemerkélt az eső, de 
délután szülőkkel, tanítókkal, kistestvé- 
rekkel együtt buszon indultunk Bazsiba. 
Rajunk névadója, Simon István költő sír- 
jára vittünk virágot. Megtekintettük a 
szülőházát is. Aztán virágot szedtünk a 
szép zalaszántói Malomvölgyben. Ta- 
vasszal ez a rész fehérlik a hóvirágtól. 
Cuppogtunk a sárban, de megérte: rét 
és patak fogadott minket. Virágot szed- 
tünk, nemcsak szüleinknek, hanem a 
patronáló szocialista brigád tagjainak 
is. A cipők kezdtek átázni, s aki véko- 
nyabban öltözött — nem két, hanem 
egy pulcsiba csupán! —, azok már va- 
cogtak a hidegre fordult időben. A za- 
laszántói vendéglőhöz szállított benün- 
ket a buszunk. Itt szendviccsel, üdítő- 
vel és finom sütivel vártak minket. 

Egész hazáig daltól zengett a buszunk. 
Az otthoni forró tea és fürdő után más- 
nap megint találkozott a raj. Örömmel 
emlékeztünk a sikerült kirándulásra, 
melyhez hasonlót mindenkinek — ma- 
gunknak is újra — kívánok!" 

Kiváló azötl e t, — de mit tesz az 
ember fia, ha netán zord az idő vagy 
egyéb akadály miatt nem kirándul- 
hat? Unatkoznia akkor sem kell. Hi- 
szen olvasni mindig lehet! 

Bognár Beáta kisdobos (Tatabánya 
II., Vadász út 60 4/3 2800) ad ehhez jó- 
tanácsokat! 

, Nagyon szeretek könyvtárba járni. 
A tatabányai József Attila könyvtár 
, törzsolvasója" vagyok. Ha valaki nem 
ismeri a könyvtári tagság szabályait, 
annak szívesen leírom most. Először is 
be kell iratkozni. A beiratkozási díj egy 
forint. Adnak egy lapocskát, melyet 
anyukádnak vagy apukádnak kell ki- 
töltenie. Érthető, ők felnőttek, mi gye- 
rekek vagyunk, és a könyvek pénzbe ke- 
rülnek. Nagy baj, ha elhagyod, mert 
azt a szüleidnek kell megtéríteniük. 
Nos, a lapocskára az aláíró szülő adata 
kerül, nem pedig a tiéd! Ha visszahoz- 
tad kitöltve a lapot, a könyvtáros néni- 
nek vagy bácsinak kell odaadnod. Ak- 
kor fizeted be a tagsági díjadat, azt a 
nagyon sok egy forintot. Cserébe minden 
könyv a tiéd! Egyszerre hat könyvet köl- 
csönözhetsz. Külön élvezet az, amíg azt 
megkeresi az ember. Persze, szívesen 
segítenek a könyvtárosok, ajánlanak ér- 
dekes olvasmányokat, érdeklődési kö- 
rünket szélesítik, újdonságokra hívják 


Sényi Lajos 
linólegmmetszete, 
Gencsapáti, 
Általános Iskola 
9721 

fel a figyelmünket. A kiválasztott köny- 
vekből kivesznek egy nyomtatványt, és 
lerakják, miután beírták, hogy kölcsö- 
nözted azt. Így látható, hogy melyik 
könyv népszerű. A saját olvasójegyedbe 
is bevezetik, hogy mikor, hány könyvet 
kértél, és azt a dátumot, amikorra azt 
vissza kell hoznod. Fontos a pontosság, 
hiszen mások is vannak a világon, és 
sokan akarják elolvasni a könyveket. 
Azt mondják a felnőttek, hogy a mai 
gyerekek nem szeretnek olvasni. Tessék 
megkérdezni a tatabányai könyvtáro- 
sokat! Azt hiszem, más a véleményük 
erről!" 

Igazán örültem Bea beszámolójának. 
S annak még inkább örülnék, ha lel- 
kes levele nyomán országszerte gya- 
rapodnék a könyvtárba járó, rend- 
szeresen olvasó kisdobosok száma! 
Mert érdekes a rádió hangja és a te- 
levízió — kivált, ha színes — képe. 
De a jó és izgalmas könyveket —, bár- 
mennyire élményszerű a technika 
e két vívmánya — mégsem pótolhat- 
ják! 

Ö — mint ÖTLETEes leveleiteket to- 
vábbra is várjuk. Egy valamire azon- 
ban fel kell hívnom a figyelmeteket: 
lapunk három hónappal előre ké- 
szül, tehát az októberit júliusban, no- 
vemberit augusztusban, és így tovább 
állítottuk össze. Ha tehát októberben 
küldesz izgalmas-érdekes beszámolót 
mondjuk Fürkész Balázs nyomában 
tett őszi kirándulásotokról, azt csak 
januári számunkban tudjuk közöl- 


Kisdobos 


Vidám látvány az ablakpárkányra vagy a kertben 
hosszú karó tetejére leszúrt karlengető szél- 
forgó, amint — kellő szél esetén — ide-oda for- 
golódik, karjait emelgeti, mint egy igazi forgalmi 
rendőr. 

Nagysága bármekkora lehet, mégis adunk né- 
hány méretet, tartsd be ezeket. Szerezz egy 
3,5 cm vastag és 26 cm hosszú hengeres rudat, 
például lehántolt száraz ágdarabot. Friss ne le- 
gyen, de korhadt se. Mérd fel erre az 1. ábrán 
látható méreteket, amelyek , rendeltetését" be: 
tűkkel jeleztük. Így az , F" lesz a fej, a, T" a törzs, 
az , N" a nadrág vagy ha akarod szoknya, az , L" 
a láb és a , C" a cipő. A jelölt helyeken késsel fa- 
ragj egy-egy elválasztó árkocskát, rovátkát, ki- 
véve a törzs közepe táján lévő pontot, mert ott 
— a karok felszerelése miatt — egy lyukat kell 
fúrnod. Ugyancsak lyukat kell fúrnod az alsó vé- 
gén is, hosszában, felfelé, mert a figura egy vas- 
tag szegen, erős dróton fog forgolódni. A 2. áb- 
rán látod, hogy a két kar 15—15 cm hosszú. 
Megfelel e célra egy 30 cm-es kettébe vágott la- 
pos favonalzó vagy más vékony, 3-4 cm széles 
lécecske vagy műanyag lap. A karokat úgy sze- 
reld fel a törzsön fúrt lyukon átdugott drótten- 
gelyre, hogy az egyik kar előre, a másik hátra 
mutasson. Így tulajdonképpen egy légcsavar két 
szárnyát alakítottad ki. A légcsavar csak akkor 
működik, ha szárnyai a tengelyhez képest ferdén 
állnak. A 3. ábrán szemből nézve rajzoltuk le 
a figurát, így jól látszik a kar-lapok ferde állása. 
Ezt kétféleképpen is elérheted. Vagy úgy (4.), 
hogy a kar váll felőli végére egy ferdén elvágott 
parafa dugó darabot ragasztasz — amit a ,4 A" 
ábrán is jól láthatsz —, majd a dugót és falapot 
átfúrod, s a tengelyt beragasztod, természetesen 
előbb átdugva a törzsön; vagy úgy, ahogy az 5. 
ábra mutatja három részletben. Vagyis a kb. 
2 mm vastag drótdarabot átdugod a karlap végé- 
nél fúrt lyukacskán, meggörbíted, s a végét vagy 
négyszer körbecsavarod. Utána a felesleges részt 
lecsíped, majd a kar ferdeségét laposfogóval haj- 
lítással állítod be. A kész figurát olajfestékkel 
fesd be (vagy vízfestékkel), de utána okvetlenül 
vond be színtelen lakkal, hiszen a szabadban fog 
állni. 


Keresztrejtvényünkben megadjuk a megfejtéseket. He- 


Rajzoljátok meg ezeket a darabokat, vágjátok ki, és rak- 
jatok össze belőlük egy négyzetet. 


Helyezzétek el a 2-től 18-ig ter- 
jedő páros számokat a négyzetbe 
úgy, hogy minden sornak, osz- 
lopnak és átlónak az összege azo- 
nos legyen. 


lyezzétek be a szavakat az ábrába, majd olvassátok össze 
a színes négyszögekbe kerülő betűket. Ezt a szót kell 
a keresztrejtvényből beküldeni. 

8 betűs: türelmes 

7 betűs: startol, asztali, üresíti 

6 betűs: tankol, pikkel, metélt, selejt, tribün 

5 betűs: Lenke, szüle, élünk 

4 betűs: zümm 

3 betűs: cet, bak, rop, Ica 

2 betűs: Óa, te, im, jó, oo, ol, el, le, rm 


Rakjátok ki gyufából a 9 négyzetet. 

Vegyetek el 2 gyufát úgy, hogy 7 négyzet maradjon 
Vegyetek el 3 gyufát úgy, hogy 7 négyzet maradjon 
Vegyetek el 4 gyufát úgy, hogy 7 négyzet maradjon 
Vegyetek el 5 gyufát úgy, hogy 7 négyzet maradjon 
Vegyetek el 6 gyufát úgy, hogy 7 négyzet maradjon 


Szeptemberi számunkban közöltük, hogy rejtvénypályázatunk eddigi rendszere megváltozott. Ezentúl a megfej 
téseket mindig az adott hó 26-ig adjátok postára, azaz most október 26-ig. A borítékra írjátok rá: Rejtvény. 

Radnóti Miklós 
OKTÓBER 


Hűvös arany szél lobog, 
leülnek a vándorok. 
Kamra mélyén egér rág, 
aranylik fenn a faág. 
Minden aranysárga itt, 
csapzott sárga zászlait 
eldobni még nem meri, 
hát lengeti a tengeri. 

